Artėjant šiltajam sezonui daugelis namų savininkų susirūpina savo naujos terasos įrengimu. Problema tokia, kad pavasaris ir vasara yra piko metas terasų statyboje (ir ne tik), todėl tampa labai sudėtinga surasti specialistą, kuris įrengs terasą optimalia kaina ir laiku.
Daugelis namų savininkų prasidėjus šaltajam sezonui – rudeniui ar žiemai – stengiasi likti šiltai namuose ir negalvoti apie kiemo darbus. Bet būtent šis „ne sezono metas“ yra geriausias laikas imtis terasos atnaujinimo ar įrengimo darbų. Priežasčių yra keletas.
Darbo jėgos prieinamumas. Kaip žinia statybininkai ir kiti specialistai šiltuoju sezonu dažnai neturi laiko, būna susiplanavę projektus keletą mėnesių į priekį, todėl gali būti sunku rasti darbo jėgos, kuri turės pakankamai laiko įrengti terasą. Rudenį/žiemą paprastai darbų krūvis būna mažesnis, todėl ramiai ir neskubant įsirengsite lauko terasą.
Mažesnis poveikis kraštovaizdžiui. Vėsesnis oras paprastai turi mažiau drėgmės ir oro temperatūros pokyčių. Tai reiškia, kad žemė bus stabilesnė ir terasos statybos metu mažiau bus subjaurotas kiemo vaizdas.
Sutaupomi pinigai. „Ne sezonu metu“ statyba ir statybinės medžiagos gali būti pigesnės.
Sutaupomas laikas. Nepopuliariu laiku įrengiama terasa sutaupys jūsų laiką. Taip pat galėsite džiaugtis terasa tik prasidėjus šiltam sezonui, nereikės laukti kol ji bus pastatyta.